Paġna Dawn it-testi huma disponibbli fuq: Lingwa tal-kawża: it-Taljan L-Artikolu 50 tal-Karta tad-Drittijiet Fundamentali tal-Unjoni Ewropea għandu jiġi interpretat fis-sens li ma jipprekludix leġiżlazzjoni nazzjonali li bis-saħħa tagħha jistgħu jinbdew proċeduri kriminali kontra persuna għal ommissjoni ta' ħlas tat-taxxa fuq il-valur miżjud dovuta fit-termini legali, minkejja li din il-persuna diġà ġiet imposta fuqha, għall-istess fatti, sanzjoni amministrattiva definittiva ta' natura kriminali fis-sens ta' dan l-Artikolu 50, sakemm din il-leġiżlazzjoni għandha għan ta' interess ġenerali li huwa ta' natura li jiġġustifika tali kumulu ta' proċeduri u ta' sanzjonijiet, jiġifieri l-ġlieda kontra l-ksur fil-qasam tat-taxxa fuq il-valur miżjud, liema proċeduri u sanzjonijiet għandu jkollhom għanijiet komplementari, tinkludi regoli li jiżguraw koordinazzjoni li tillimita għal dak li huwa strettament neċessarju l-piż addizzjonali li jirriżulta, għall-persuni kkonċernati, minn kumulu ta' proċeduri, u tipprevedi regoli li jippermettu li jiġi żgurat li s-severità tas-sanzjonijiet imposti kollha tkun limitata għal dak li huwa strettament neċessarju meta mqabbel mal-gravità tal-ksur ikkonċernat. Hija l-qorti nazzjonali li għandha tiżgura, fid-dawl taċ-ċirkustanzi kollha tal-kawża prinċipali, li l-piż li jirriżulta konkretament għall-persuna kkonċernata mill-applikazzjoni tal-leġiżlazzjoni nazzjonali inkwistjoni fil-kawża prinċipali u mill-kumulu ta' proċeduri u ta' sanzjonijiet li din tawtorizza ma huwiex eċċessiv meta mqabbel mal-gravità tal-ksur imwettaq. Lingwa tal-kawża: il-Litwan Minn naħa, id-dispożizzjonijiet tad-Direttiva 97/9/KE tal-Parlament Ewropew u tal-Kunsill tat-3 ta' Marzu 1997 dwar skemi ta' kumpens għall-investitur, u min-naħa l-oħra, dawk tad-Direttiva 94/19/KE tal-Parlament Ewropew u tal-Kunsill tat-30 ta' Mejju 1994 dwar skemi ta' garanzija għal depożiti, kif emendata bid-Direttiva 2009/14/KE tal-Parlament Ewropew u tal-Kunsill tal-11 ta' Marzu 2009, għandhom jiġu interpretati fis-sens li talbiet relatati ma' fondi, iddebitati lil kontijiet li individwi kienu intitolati għalihom ma' istituzzjoni ta' kreditu u li jirrigwardaw il-kreditu ta' kontijiet miftuħa f'isem din l-istituzzjoni, bħala s-sottoskrizzjoni ta' titoli mobbli futuri li din tal-aħħar kellha tkun l-emittent, f'ċirkustanzi li fihom il-ħruġ ta' dawn it-titoli ma kienx finalment twettaq minħabba l-falliment tal-imsemmija istituzzjoni, jaqgħu kemm fl-iskemi ta' kumpens għall-investituri previsti mid-Direttiva 97/9 kif ukoll fl-iskemi ta' garanzija għad-depożiti previsti mid-Direttiva 94/19. L-Artikolu 2(3) tad-Direttiva 97/9 għandu jiġi interpretat fis-sens li, f'sitwazzjoni fejn it-talbiet jaqgħu kemm taħt l-iskemi ta' garanzija għad-depożiti previsti mid-Direttiva 94/19, kif ukoll l-iskemi ta' kumpens għall-investituri previsti mid-Direttiva 97/9, u li fihom il-leġiżlatur nazzjonali ma imputax tali talbiet għal skema li taqa' taħt waħda jew oħra minn dawk id-direttivi, il-qorti adita ma tistax tiddeċiedi hija stess, abbażi ta' din id-dispożizzjoni, dwar l-iskema li dawk intitolati għall-imsemmija talbiet jistgħu jibbenefikaw minnha. Min-naħa l-oħra, f'tali sitwazzjoni, huwa dawn tal-aħħar li għandhom jagħżlu skema waħda jew oħra prevista fid-dritt nazzjonali sabiex timplimenta dawn iż-żewġ direttivi. Minn naħa, l-Artikolu 1(1) tad-Direttiva 94/19, kif emendat bid-Direttiva 209/14, u min-naħa l-oħra, l-Artikolu 1(4) kif ukoll it-tieni subparagrafu tal-Artikolu 2(2) tad-Direttiva 97/9, għandhom jiġu interpretati fis-sens li huma jistgħu jiġu invokati minn individwi quddiem il-qorti nazzjonali insostenn ta' talbiet għal kumpens kontra impriża pubblika responsabbli, fi Stat Membru, minn skemi ta' garanziji ta' depożiti u kumpens ta' investituri. Lingwa tal-kawża: il-Ġermaniż Billi tat direttament lill-Österreichische Staatsdruckerei GmbH, mingħajr ma wettqet sejħa għal offerti fil-livell tal-Unjoni Ewropea, kuntratti ta' servizzi għall-produzzjoni ta' passaporti biċ-ċipp, passaporti ta' emerġenza, permessi ta' residenza, karti tal-identità, liċenzji tas-sewqan f'format ta' karta ta' kreditu u kif ukoll taċ-ċertifikati ta' reġistrazzjoni fil-format tal-karta ta' kreditu, u billi żammet fis-seħħ id-dispożizzjonijiet nazzjonali li jimponu obbligu fuq l-awtoritajiet kontraenti li jagħtu direttament kuntratti ta' servizzi bħal dawn lil din il-kumpannija, mingħajr ma wettqet sejħa għal offerti fil-livell tal-Unjoni Ewropea, ir-Repubblika tal-Awstrija naqset milli twettaq l-obbligi tagħha taħt l-Artikolu 4(2) u l-Artikolu 8 tad-Direttiva tal-Kunsill 92/50/KEE tat-18 ta' Ġunju 1992 relatata mal-koordinazzjoni ta' proċeduri għall-għoti ta' kuntratti tas-servizz pubbliku [kuntratti pubbliċi għal servizzi], moqri flimkien mal-Artikoli 11 sa 37 ta' din id-direttiva, u tal-Artikolu 14 kif ukoll tal-Artikolu 20 tad-Direttiva 2004/18/KE tal-Parlament Ewropew u tal-Kunsill tal-31 ta' Marzu 2004 fuq kordinazzjoni ta' proċeduri għall-għoti ta' kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi] moqrija flimkien mal-Artikoli 23 sa 55 ta' din id-direttiva. Ir-rikors huwa miċħud għall-bqija. Ir-Repubblika tal-Awstrija għandha tbati l-ispejjeż tagħha, kif ukoll erba' partijiet minn ħamsa tal-ispejjeż tal-Kummissjoni Ewropea. Il-Kummissjoni Ewropea għandha tbati kwint mill-ispejjeż tagħha stess. Lingwa tal-kawża: l-Ispanjol L-appell huwa miċħud. Lingwa tal-kawża: il-Ġermaniż L-evalwazzjoni tad-domanda magħmula ma żvelat ebda element ta' natura li jaffettwa l-validità tar-Regolament ta' Implimentazzjoni (UE) Nru 2016/223 tal-Kummissjoni, tas-17 ta' Frar 2016, li jistabbilixxi proċedura għall-valutazzjoni ta' ċerti talbiet għal trattament ta' ekonomija tas-suq u għal trattment individwali li jsiru minn produtturi esportaturi miċ-Ċina u mill-Vjetnam, u li jimplementaw is-sentenza tal-Qorti tal-Ġustizzja fil-kawżi magħquda C 659/13 u C 34/14. Lingwa tal-kawża: l-Franċiż Conseil d'État (il-Kunsill tal-Istat, Franza) L-Artikolu 8 tad-Direttiva tal-Kunsill 90/434/KEE tat-23 ta' Lulju 1990 dwar is-sistema komuni tat-tassazzjoni li tapplika għall-inkorporazzjonijiet, id-diviżjonijiet, it-trasferimenti ta' l-attivi u l-iskambji ta' l-ishma li jirrigwardaw il-kumpanniji ta' Stati Membri differenti, kif emendata bl-Att dwar il-kundizzjonijiet tal-adeżjoni tar-Renju tan-Norveġja, tar-Repubblika tal-Awstrija, tar-Repubblika tal-Finlandja u tar-Renju tal-Isvezja, adattat bid-Deċiżjoni tal-Kunsill tal-Unjoni Ewropea 95/1/KE, Euratom, KEFA tal-1 ta' Jannar 1995, għandu jiġi interpretat fis-sens li ma jipprekludix leġiżlazzjoni ta' Stat Membru skont liema l-qligħ kapitali minn tranżazzjoni ta' skambju ta' titoli li taqa' taħt din id-direttiva huwa kkonstatat fl-okkażjoni ta' din it-tranżazzjoni, iżda t-tassazzjoni tiegħu hija posposta sas-sena li matulha jseħħ l-avveniment li jtemm dan il-posponiment tat-tassazzjoni, f'dan il-każ it-trasferiment tat-titoli rċevuti inkambju. L-Artikolu 8 tad-Direttiva 90/434, kif emendata bl-Att dwar il-kundizzjonijiet tal-adeżjoni tar-Renju tan-Norveġja, tar-Repubblika tal-Awstrija, tar-Repubblika tal-Finlandja u tar-Renju tal-Isvezja, adattat bid-Deċiżjoni 95/1, għandu jiġi interpretat fis-sens li ma jipprekludix leġiżlazzjoni ta' Stat Membru li tipprevedi t-tassazzjoni tal-qligħ kapitali relatat ma' tranżazzjoni ta' skambju ta' titoli, liema tassazzjoni ġiet posposta, mat-trasferiment sussegwenti tat-titoli rċevuti inkambju, minkejja li dan l-istess trasferiment ma jaqax taħt il-kompetenza fiskali ta' dan l-Istat Membru. L-Artikolu 49 TFUE għandu jiġi interpretat fis-sens li jipprekludi leġiżlazzjoni ta' Stat Membru li, f'sitwazzjoni meta t-trasferiment sussegwenti ta' titoli rċevuti inkambju ma jaqax taħt il-kompetenza fiskali ta' dan l-Istat Membru, tipprevedi t-tassazzjoni tal-qligħ kapitali li t-tassazzjoni tiegħu ġiet posposta fl-okkażjoni ta' dan it-trasferiment mingħajr ma tieħu inkunsiderazzjoni eventwali telf sostnut f'din l-okkażjoni, minkejja li tieħu inkunsiderazzjoni tali telf meta l-persuna taxxabbli li għandha titoli jkollha r-residenza fiskali tagħha fl-imsemmi Stat Membru fid-data tal-imsemmi trasferiment. Huma l-Istati Membri li għandhom, b'osservanza tad-dritt tal-Unjoni u, f'dan il-każ, b'mod iktar partikolari, tal-libertà ta' stabbiliment, jipprevedu metodi dwar it-tpaċija u l-kalkolu ta' dan it-telf. Lingwa tal-kawża: il-Franċiż Peress li sitwazzjoni bħal dik inkwistjoni fil-kawża prinċipali, ma taqax fil-kamp ta' applikazzjoni ratione personae tal-kunċett ta' "persuni li jaħdmu għal rashom", fis-sens tal-ftehim bejn, minn naħa, il-Komunità Ewropea u l-Istati Membri tagħha, u min-naħa l-oħra, il-Konfederazzjoni Svizzera, dwar il-moviment liberu tal-persuni, iffirmat fil-Lussemburgu fil-21 ta' Ġunju 1999, l-istipulazzjonijiet ta' dan il-ftehim għandhom jiġu interpretati fis-sens li ma jipprekludux leġiżlazzjoni ta' Stat parti ta' dan il-ftehim, bħal dik inkwistjoni fil-kawża prinċipali, li, meta persuna fiżika tittrasferixxi r-residenza tagħha minn dan l-Istat lejn Stat ieħor parti fl-imsemmi ftehim, filwaqt li żżomm l-attività ekonomika tagħha fl-ewwel minn dawn iż-żewġ Stati, mingħajr ma twettaq kuljum, jew mill-inqas darba f'ġimgħa, traġitt mill-post tal-attività ekonomika tagħha għall-post tar-residenza tagħha, tipprevedi t-tassazzjoni immedjata tal-qligħ kapitali mhux irrealizzat relatat ma' numru sostanzjali ta' ishma li din il-persuna żżomm fil-kapital ta' kumpanniji li jaqgħu taħt id-dritt tal-ewwel mill-imsemmija Stati fl-okkażjoni ta' dan it-trasferiment ta' residenza u li taċċetta biss l-irkupru differit tat-taxxa dovuta bil-kundizzjoni li jiġu kkostitwiti garanziji xierqa sabiex jiżguraw l-irkupru tal-imsemmija taxxa, filwaqt li persuna li wkoll iżżomm ishma bħal dawn iżda li tkompli tirrisjedi fit-territorju tal-ewwel minn dawn l-istess Stati, hija intaxxata biss fil-mument tal-bejgħ ta' dawn l-ishma. Lingwa tal-kawża: l-Ingliż L-appell huwa miċħud. European Union Copper Task Force hija kkundannata għall-ispejjeż. Lingwa tal-kawża: l-Ispanjol Dispożizzjoni nazzjonali bħal dik inkwistjoni fil-kawża prinċipali, li skontha s-suppliment ta' pensjoni għall-inkapaċità permanenti totali huwa sospiż għall-perijodu li matulu l-benefiċjarju ta' din il-pensjoni jirċievi pensjoni tal-irtirar fi Stat Membru ieħor jew fl-Isvizzera, tikkostitwixxi klawżola ta' tnaqqis fis-sens tal-Artikolu 12(2) tar-Regolament tal-Kunsill (KEE) Nru 1408/71 tal-14 ta' Ġunju 1971 dwar il-pubblikazzjoni [l-applikazzjoni] ta' l-iskemi tas-sigurtà soċjali għall-persuni impjegati, għall-persuni li jaħdmu għal rashom u l-membri tal-familji tagħhom li jiċċaqilqu fi ħdan il-Komunità, fil-verżjoni emendata u aġġornata tiegħu bir-Regolament tal-Kunsill (KE) Nru 118/97 tat-2 ta' Diċembru 1996, kif emendat bir-Regolament (KE) Nru 592/2008 tal-Parlament Ewropew u tal-Kunsill tas-17 ta' Ġunju 2008. L-Artikolu 46a(3)(a) tar-Regolament Nru 1408/71, fil-verżjoni emendata u aġġornata tiegħu bir-Regolament Nru 118/97, kif emendat bir-Regolament Nru 592/2008, għandu jiġi interpretat fis-sens li l-kunċett ta' "leġiżlazzjoni tal-ewwel Stat Membru" għandu jiġi interpretat fis-sens li jinkludi l-interpretazzjoni ta' dispożizzjoni leġiżlattiva nazzjonali mwettqa minn qorti nazzjonali suprema. Suppliment ta' pensjoni għall-inkapaċità permanenti totali mogħti lil ħaddiem skont il-leġiżlazzjoni ta' Stat Membru, bħal dik inkwistjoni fil-kawża prinċipali, u pensjoni tal-irtirar miksuba minn dan l-istess ħaddiem fl-Isvizzera għandhom jiġu kkunsidrati li huma tal-istess natura fis-sens tar-Regolament Nru 1408/71, fil-verżjoni emendata u aġġornata tiegħu bir-Regolament Nru 118/97, kif emendat bir-Regolament Nru 592/2008. L-Artikolu 46b(2)(a) tar-Regolament Nru 1408/71, fil-verżjoni emendata u aġġornata tiegħu bir-Regolament tal-Kunsill Nru 118/97, kif emendat bir-Regolament Nru 592/2008 għandu jiġi interpretat fis-sens li regola nazzjonali antikumulu, bħal dik li tirriżulta mill-Artikolu 6 tad-Decreto 1646/1972 para la aplicación de la ley 24/1972, de 21 de junio, en materia de prestaciones del Régimen General de la Seguridad Social (id-Digriet 1646/1972 li jimplementa l-Liġi 24/1972, tal-21 ta' Ġunju 1972, dwar il-benefiċċji tas-sistema ġenerali ta' sigurtà soċjali), tat-23 ta' Ġunju 1972, ma tapplikax għal benefiċċju kkalkolat skont l-Artikolu 46(1)(a)(i) tal-imsemmi regolament meta dan il-benefiċċju ma jkunx indikat fil-Parti D tal-Anness IV tal-istess regolament. Lingwa tal-kawża: l-Ingliż fil-preżenza ta': EirGrid plc L-Artikolu 11(4) tad-Direttiva 2011/92 tal-Parlament Ewropew u tal-Kunsill tat-13 ta' Diċembru 2011 dwar l-istima tal-effetti ta' ċerti proġetti pubbliċi u privati fuq l-ambjent, għandu jiġi interpretat fis-sens li r-rekwiżit li ċerti proċeduri ġudizzjarji ma għandhomx ikunu ta' spiża projbittiva japplika għal proċedura quddiem qorti ta' Stat Membru, bħal dik fil-kawża prinċipali, li fil-kuntest tagħha jiġi deċiż jekk rikors jistax jiġi awtorizzat matul proċedura għall-kisba ta' awtorizzazzjoni għal żvilupp, u dan iktar u iktar meta dan l-Istat Membru ma ddeterminax f'liema stadju rikors jista' jiġi ppreżentat. Meta rikorrent jinvoka kemm motivi bbażati fuq in-nuqqas ta' osservanza tar-regoli dwar il-parteċipazzjoni tal-pubbliku fil-proċess deċiżjonali fi kwistjonijiet ambjentali u kemm motivi bbażati fuq in-nuqqas ta' osservanza ta' regoli oħra, ir-rekwiżit li ċerti proċeduri ġudizzjarji ma għandhomx ikunu ta' spiża projbittiva previst fl-Artikolu 11(4) tad-Direttiva 2011/92 japplika biss għall-ispejjeż relatati mal-parti tar-rikors ibbażata fuq in-nuqqas ta' osservanza tar-regoli dwar il-parteċipazzjoni tal-pubbliku. L-Artikolu 9(3) u (4) tal-Konvenzjoni dwar l-aċċess għall-informazzjoni, il-parteċipazzjoni tal-pubbliku fit-teħid ta' deċiżjonijiet u l-aċċess għall-ġustizzja fi kwistjonijiet ambjentali, iffirmata f'Aarhus fil-25 ta' Ġunju 1998 u approvata f'isem il-Komunità Ewropea bid-Deċiżjoni tal-Kunsill 2005/370/KE tas-17 ta' Frar 2005 għandu jiġi interpretat fis-sens li, sabiex tiġi żgurata protezzjoni ġudizzjarja effettiva fl-oqsma koperti mid-dritt ambjentali tal-Unjoni, ir-rekwiżit li ċerti proċeduri ġudizzjarji ma għandhomx ikunu ta' spiża projbittiva japplika għall-parti ta' rikors li ma tkunx koperta mill-istess rekwiżit, kif jirriżulta, skont id-Direttiva 2011/92, mir-risposta mogħtija fil-punt 2 ta' dan id-dispożittiv, sa fejn ir-rikorrent ifittex, b'dak ir-rikors, li jiżgura r-rispett għad-dritt nazzjonali tal-ambjent. Dawn id-dispożizzjonijiet ma għandhomx effett dirett, iżda hija l-qorti nazzjonali li għandha tagħti interpretazzjoni tad-dritt proċedurali nazzjonali li, sa fejn ikun possibbli, tkun konformi magħhom. Stat Membru ma jistax jidderoga mir-rekwiżit li l-ispiża ta' ċerti proċeduri ġudizzjarji ma tkunx projbittiva, impost mill-Artikolu 9(4) tal-Konvenzjoni dwar l-aċċess għall-informazzjoni, il-parteċipazzjoni tal-pubbliku fit-teħid ta' deċiżjonijiet u l-aċċess għall-ġustizzja fi kwistjonijiet ambjentali u mill-Artikolu 11(4) tad-Direttiva 2011/92, meta rikors jitqies frivolu jew vessatorju, jew fl-assenza ta' rabta bejn il-ksur allegat tad-dritt nazzjonali tal-ambjent u dannu ambjentali. Lingwa tal-kawża: il-Ġermaniż L-Artikolu 45 TFUE u l-Artikoli 2, 6 u 16 tad-Direttiva tal-Kunsill 2000/78/KE tas-27 ta' Novembru 2000 li tistabbilixxi qafas ġenerali għall-ugwaljanza fit-trattament fl-impjieg u fix-xogħol, għandhom jiġu interpretati fis-sens li ma jipprekludux leġiżlazzjoni nazzjonali, bħal dik inkwistjoni fil-kawża prinċipali, li, sabiex ittemm diskriminazzjoni bbażata fuq l-età, li tirriżulta mill-applikazzjoni ta' leġiżlazzjoni nazzjonali li tieħu inkunsiderazzjoni, għall-finijiet tal-klassifikazzjoni tal-ħaddiema ta' impriża fit-tabelli tas-salarji, biss il-perijodi ta' attività mwettqa wara l-età ta' 18-il sena, tneħħi, b'mod retroattiv u fir-rigward ta' dawn il-ħaddiema kollha, dan il-limitu ta' età iżda tawtorizza biss it-teħid inkunsiderazzjoni tal-esperjenza miksuba ma' impriżi li joperaw fl-istess settur ekonomiku. Lingwa tal-kawża: l-Islovakk Id-dritt tal-Unjoni għandu jiġi interpretat fis-sens li jipprekludi l-leġiżlazzjoni ta' Stat Membru li tipprovdi li, f'ċirkustanzi bħal dawk inkwistjoni fil-kawża prinċipali fejn it-taxxa fuq il-valur miżjud (VAT) ġiet mitluba lill-persuna taxxabbli u mħallsa minnha numru ta' snin wara l-kunsinna tal-oġġetti inkwistjoni, il-benefiċċju tad-dritt għar-rimbors tal-VAT jiġi rrifjutat, għar-raġuni li t-terminu ta' dekadenza previst mill-imsemmija leġiżlazzjoni għall-eżerċizzju ta' dan id-dritt kien beda jiddekorri mid-data tal-kunsinna u kien skada qabel ma tressqet it-talba għal rimbors. Lingwa tal-kawża: it-Taljan L-Artikolu 50 tal-Karta tad-Drittijiet Fundamentali tal-Unjoni Ewropea għandu jiġi interpretat fis-sens li jipprekludi leġiżlazzjoni nazzjonali li tawtorizza t-tkomplija ta' proċedura ta' sanzjoni amministrattiva pekunjarja ta' natura kriminali kontra persuna minħabba aġir illegali li jikkostitwixxi manipulazzjoni tas-suq li għalih diġà ngħatat kundanna kriminali definittiva fil-konfront tiegħu, sa fejn din il-kundanna hija, fid-dawl tad-dannu kkawżat lis-soċjetà mill-ksur imwettaq, ta' natura li tiskoraġġixxi dan il-ksur b'mod effettiv, proporzjonat u dissważiv. Il-prinċipju ta' ne bis in idem iggarantit mill-Artikolu 50 tal-Karta tad-Drittijiet Fundamentali tal-Unjoni Ewropea jagħti lill-individwi dritt direttament applikabbli fil-kuntest ta' tilwima bħal dik inkwistjoni fil-kawża prinċipali. Lingwa tal-kawża: l-Olandiż L-Artikolu 64(1)(ċ) tar-Regolament (KE) Nru 883/2004 tal-Parlament Ewropew u tal-Kunsill, tad-29 ta' April 2004, dwar il-kordinazzjoni ta' sistemi ta' sigurtà soċjali għandu jiġi interpretat fis-sens li ma jipprekludix miżura nazzjonali, bħal dik inkwistjoni fil-kawża prinċipali, li timponi fuq l-istituzzjoni kompetenti li tirrifjuta bħala prinċipju kull talba ta' estensjoni tal-perijodu ta' esportazzjoni tal-benefiċċji tal-qgħad lil hinn minn tliet xhur, sakemm l-imsemmija istituzzjoni ma tikkunsidrax li r-rifjut ta' din it-talba jwassal għal riżultat mhux raġonevoli. Lingwa tal-kawża: il-Finlandiż L-Artikolu 28 u l-Artikolu 29(1) tad-Direttiva 2001/83/KE tal-Parlament Ewropew u tal-Kunsill tas-6 ta' Novembru 2001 dwar il-kodiċi tal-Komunità li għandu x'jaqsam ma' prodotti mediċinali għall-użu mill-bniedem kif emendata bid-Direttiva 2012/26/UE tal-Parlament Ewropew u tal-Kunsill tal-25 ta' Ottubru 2012, għandhom jiġu interpretati fis-sens li, fil-kuntest ta' proċedura ddeċentralizzata ta' awtorizzazzjoni ta' tqegħid fis-suq ta' prodott mediċinali ġeneriku, l-awtorità kompetenti ta' Stat Membru kkonċernat minn din il-proċedura ma tistax tiddetermina hija stess meta jibda jiddekorri l-perijodu tal-protezzjoni tad-data tal-prodott mediċinali ta' referenza fil-kuntest tal-adozzjoni, skont l-Artikolu 28(5) ta' din id-direttiva, tad-deċiżjoni tagħha dwar it-tqegħid fis-suq tal-imsemmi prodott mediċinali ġeneriku f'dan l-Istat Membru. L-Artikolu 10 tad-Direttiva 2001/83, kif emendata bid-Direttiva 2012/26, moqri flimkien mal-Artikolu 47 tal-Karta tad-drittijiet fundamentali tal-Unjoni Ewropea, għandu jiġi interpretat fis-sens li qorti ta' Stat Membru kkonċernat minn proċedura ddeċentralizzata ta' awtorizzazzjoni ta' tqegħid fis-suq, adita b'rikors ippreżentat minn detentur ta' awtorizzazzjoni għat-tqegħid fis-suq ta' prodott mediċinali ta' referenza kontra d-deċiżjoni tal-awtorizzazzjoni għat-tqegħid fis-suq ta' prodott mediċinali ġeneriku f'dan l-Istat Membru meħuda mill-awtorità kompetenti tiegħu, għandha ġurisdizzjoni sabiex tistħarreġ id-determinazzjoni ta' meta jibda jiddekorri l-perijodu ta' protezzjoni tad-data tal-prodott mediċinali ta' referenza. Min-naħa l-oħra, din il-qorti ma għandhiex ġurisdizzjoni sabiex tivverifika jekk l-awtorizzazzjoni għat-tqegħid fis-suq inizjali tal-prodott mediċinali ta' referenza mogħti fi Stat Membru ieħor ingħatatx konformement ma' din id-direttiva. Lingwa tal-kawża: il-Ġermaniż Il-punt 3 tal-Artikolu 4 tad-Direttiva 2007/64/KE tal-Parlament Ewropew u tal-Kunsill tat-13 ta' Novembru 2007 dwar is-servizzi ta' ħlas fis-suq intern li temenda d-Direttivi 97/7/KE, 2002/65/KE, 2005/60/KE u 2006/48/KE u li tħassar id-Direttiva 97/5/KE, moqri flimkien mal-punt 2 tal-Anness tagħha, għandu jiġi interpretat fis-sens li servizz ta' rtirar ta' flus kontanti, offrut minn operatur ta' swali tal-logħob lill-klijenti tiegħu permezz ta' distributuri multifunzjonali installati fl-imsemmija swali, ma jikkostitwixxix "servizz ta' ħlas", fis-sens ta' din id-direttiva, meta l-operatur ma jwettaq l-ebda tranżazzjoni fuq il-kontijiet ta' ħlas tal-imsemmija klijenti u meta l-attivitajiet li huwa jeżerċita f'dan ir-rigward huma limitati għat-tqegħid għad-dispożizzjoni ta' dawn id-distributuri kif ukoll għall-provvista tagħhom bil-flus kontanti. Lingwa tal-kawża: iċ-Ċek Billi imponiet kundizzjoni ta' nazzjonalità għall-aċċess għall-professjoni ta' nutar, ir-Repubblika Ċeka naqset milli twettaq l-obbligi tagħha skont l-Artikolu 49 TFUE. Ir-Repubblika Ċeka hija kkundannata għall-ispejjeż. Lingwa tal-kawża: it-Taljan L-Artikolu 14(1) tad-Direttiva 2003/6/KE tal-Parlament Ewropew u tal-Kunsill, tat-28 ta' Jannar 2003, dwar insider dealing u manipulazzjoni tas-suq (abbuż tas-suq), moqri fid-dawl tal-Artikolu 50 tal-Karta tad-Drittijiet Fundamentali tal-Unjoni Ewropea, għandu jiġi interpretat fis-sens li ma jipprekludix leġiżlazzjoni nazzjonali li tipprovdi li proċedura ta' sanzjoni amministrattiva pekunjarja ta' natura kriminali ma tistax titkompla wara sentenza kriminali finali ta' skaġunar li tkun ikkonstatat li l-fatti li jistgħu jikkostitwixxu ksur tal-leġiżlazzjoni dwar insider dealing, li abbażi tagħha nfetħu wkoll dawn il-proċeduri, ma kinux stabbiliti. Lingwa tal-kawża: ir-Rumen L-Artikolu 15 tad-Direttiva 94/62/KE tal-Parlament Ewropew u tal-Kunsill tal-20 ta' Diċembru 1994 dwar l-imballaġġ u l-iskart tal-imballaġġ, u l-prinċipju magħruf bħala "min iniġġes iħallas" li huwa jimplementa ma jipprekludux leġiżlazzjoni nazzjonali, bħal dik inkwistjoni fil-kawża prinċipali, li timponi kontribuzzjoni fuq operatur ekonomiku li ma jintervjenix fuq l-imballaġġ li huwa jqiegħed fis-suq, ikkalkolata skont id-differenza fil-piż bejn, minn naħa, il-kwantità tal-iskart tal-imballaġġ li tikkorrispondi għall-għanijiet minimi ta' rkupru tal-enerġija u ta' rkupru permezz tar-riċiklaġġ u, min-naħa l-oħra, il-kwantità tal-iskart tal-imballaġġ effettivament irkuprat jew riċiklat. Lingwa tal-kawża: ir-Rumen L-Artikolu 114(3) u l-Artikolu 151 u 153 TFUE kif ukoll id-Direttiva 89/391/KEE tal-Kunsill tat-12 ta' Ġunju 1989 dwar l-introduzzjoni ta' miżuri sabiex jinkoraġġixxu titjib fis-sigurtà u fis-saħħa tal-ħaddiema fuq ix-xogħol għandhom jiġu interpretati fis-sens li ma japplikawx għal leġiżlazzjoni nazzjonali, bħal dik inkwistjoni fil-kawża prinċipali, li tistabbilixxi termini stretti u proċeduri li ma jippermettux lill-qrati nazzjonali jirrevedu jew jistabbilixxu l-klassifikazzjoni tal-attivitajiet ta' ħaddiema fi gruppi differenti ta' riskju, li abbażi tagħha jiġu kkalkolati l-pensjonijiet ta' rtirar ta' dawn il-ħaddiema. Lingwa tal-kawża: it-Taljan L-Artikolu 64(1) u l-Artikolu 65(1)(a) TFUE għandhom jiġu interpretati fis-sens li ma jipprekludux leġiżlazzjoni nazzjonali, bħal dik inkwistjoni fil-kawża prinċipali, li tħassar b'mod definittiv il-ksur li jikkonsisti li ma jiġux iddikjarati t-trasferimenti ta' fondi lejn barra l-pajjiż. Lingwa tal-kawża: il-Franċiż Sa fejn l-Artikolu 5(6) tad-Direttiva 2008/48/KE tal-Parlament Ewropew u tal-Kunsill tat-23 ta' April 2008 dwar ftehim ta' kreditu għall-konsumatur, għandu bħala għan li jqiegħed lill-konsumatur f'pożizzjoni li jiddetermina jekk il-kuntratt ta' kreditu propost huwiex adattat għall-bżonnijiet tiegħu u għas-sitwazzjoni finanzjarja tiegħu, dan imur kontra t-test tat-tieni paragrafu tal-Artikolu 15 tal-Loi sur le crédit à la consommation (imħassar u attwalment issostitwit bis-subparagrafu 1 tal-Artikolu VII.77§ 2 tal-Code de droit économique (il-Kodiċi tad-Dritt Ekonomiku)), inkwantu l-kreditur jista' jikkonkludi kuntratt ta' kreditu biss jekk, fid-dawl tal-informazzjoni għad-dispożizzjoni tiegħu jew li għandu jkollu għad-dispożizzjoni tiegħu, b'mod partikolari fuq il-bażi tal-konsultazzjoni organizzata mill-Artikolu 9 tal-Loi du 10 août 2001 relative à la Centrale des crédits aux particuliers (il-Liġi tal-10 ta' Awwissu 2001 dwar l-Uffiċċju Ċentrali tal-Krediti għall-Individwi), u fuq il-bażi tat-tagħrif imsemmi fl-Artikolu 10, huwa għandu jqis b'mod raġonevoli li l-konsumatur ikun f'pożizzjoni li josserva l-obbligi li jirriżultaw mill-kuntratt, sa fejn dan ikollu bħala konsegwenza li l-kreditur innifsu għandu jiddeċiedi dwar l-opportunità tal-konklużjoni eventwali tal-kreditu minflok il-konsumatur? Fil-każ ta' risposta fin-negattiv għall-ewwel domanda, id-Direttiva 2008/48/KE tal-Parlament Ewropew u tal-Kunsill tat-23 ta' April 2008 dwar ftehim ta' kreditu għall-konsumatur, għandha tiġi interpretata fis-sens li timponi dejjem lill-kreditur u lill-intermedjarju ta' kreditu li jevalwaw minflok il-konsumatur l-opportunità tal-konklużjoni eventwali tal-kuntratt ta' kreditu? Lingwa tal-kawża: it-Taljan Lingwa tal-kawża: it-Taljan Il-fatt li l-ammissjoni tad-debitur li jinsab fi stat ta' insolvenza u li jixtieq iressaq talba għal arranġament mal-kredituri "b'riżerva" (li l-karatteristiċi tiegħu ġew ippreċiżati iktar 'il fuq) titqies li hija raġuni ta' esklużjoni mill-proċedura għall-għoti ta' kuntratt pubbliku, b'interpretazzjoni estensiva tal-kunċett ta' "proċedura pendenti" fis-sens tal-leġiżlazzjoni Komunitarja (Artikolu 45 tad-Direttiva) u nazzjonali (Artikolu 38 tad-Digriet Leġiżlattiv Nru 163-2006) iċċitati iktar 'il fuq, huwa kompatibbli mal-leġiżlazzjoni Komunitarja msemmija iktar 'il fuq? Lingwa tal-kawża: il-Franċiż Lingwa tal-kawża: id-Daniż Il-konnetturi, bħal dawk inkwistjoni f'din il-kawża, għandhom jiġu kklassifikati fis-subintestatura 8544 42 90 tan-NM, fis-subintestatura 9021 40 00 tan-NM jew inkella fis-subintestatura 9021 90 10 tan-NM? In-nota 1(m) tat-Taqsima XVI għandha tiġi interpretata fis-sens li jekk merkanzija taqa' taħt il-Kapitolu 90, hija ma tistax taqa' wkoll taħt il-Kapitoli 84 u 85? Lingwa tal-kawża: l-Ispanjol Il-funzjonijiet ta' qorti tat-tieni istanza huma limitati mill-fatt li s-sentenza tal-ewwel istanza tat effett limitat għad-dikjarazzjoni tan-natura inġusta, u l-imsemmija sentenza ma ġietx appellata mill-konsumatur, iżda biss mill-bejjiegħ jew mill-fornitur li stipula l-klawżola sabiex jiċħad in-natura inġusta tal-klawżola jew kull effett ta' din id-dikjarazzjoni tan-natura inġusta? Il-funzjonijiet tal-qorti tat-tieni istanza jinkludu l-possibbiltà li jiġu applikati l-konsegwenzi kollha previsti mid-Direttiva tal-Kunsill 93/13/KEE tal-5 ta' April 1993, u ġurisprudenza li tiżviluppaha, anki fil-każ li, fl-ewwel allegazzjoni magħmula fir-rikors tal-konsumatur, dan ma talabx il-konsegwenzi kollha li jirriżultaw mid-dikjarazzjoni tan-natura inġusta tal-klawżola inkwistjoni? Lingwa tal-kawża: l-Ingliż L-introduzzjoni minn Stat Membru li jaġixxi bħala persuna li timpjega, ta' tabella ta' salarji inqas favorevoli applikabbli għall-għalliema nazzjonali li jkunu ġew irreklutati reċentement, filwaqt li r-remunerazzjoni tal-għalliema li diġà bdew jaħdmu tibqa' bla tibdil, tikkostitwixxi diskriminazzjoni indiretta bbażata fuq l-età fis-sens tal-Artikolu 2(b) tad-Direttiva tal-Kunsill 2000/78/KE tas-27 ta' Novembru 2000 li tistabbilixxi qafas ġenerali għall-ugwaljanza fit-trattament fl-impjieg u fix-xogħol, fiċ-ċirkustanzi fejn: it-tabella ta' salarji emendata u t-tabella ta' salarji eżistenti preċedentement, japplikaw fl-intier tagħhom għall-għalliema taż-żewġ kategoriji rispettivi, indipendentement mill-età tagħhom; fid-data tar-reklutaġġ u tal-klassifikazzjoni tal-għalliema f'waħda mit-tabelli ta' salarji, l-iskala tal-etajiet tal-grupp li jibbenefika mir-remunerazzjoni l-iktar għolja ma kinitx differenti mill-iskala tal-etajiet tal-grupp li jibbenefika mir-remunerazzjoni inqas għolja; l-introduzzjoni tat-tabella ta' salarji emendata fiha differenza sostanzjali ta' remunerazzjoni bejn iż-żewġ gruppi ta' għalliema li jwettqu xogħol tal-istess valur; l-età medja tal-għalliema li huma koperti bit-tabella ta' salarji l-inqas vantaġġuża hija iktar baxxa mill-età medja tal-għalliema li huma koperti mit-tabella ta' salarji preċedenti; fid-data tal-introduzzjoni tat-tabella ta' salarji inqas favorevoli, l-istatistiċi tal-Istat kienu juru li 70 % tal-għalliema li ġew irreklutati reċentement kellhom mhux iktar minn 25 sena u li ġie stabbilit li din kienet l-età tipika tal-iskala tal-etajiet ta' dħul fis-servizz tal-għalliema nazzjonali, kienet liema kienet is-sena; u l-għalliema nazzjonali li daħlu fis-servizz fl-2011 jew wara jġarrbu żvantaġġ finanzjarju manifest meta mqabbla mal-kollegi tagħhom għalliema maħtura qabel l-2011? Jekk ir-risposta għall-ewwel domanda tkun fl-affermattiv, l-introduzzjoni ta' tabella ta' salarji inqas favorevoli tista' tkun oġġettivament iġġustifikata mir-rekwiżit sabiex jinkiseb tnaqqis fl-ispejjeż strutturali għal perijodu ta' żmien medju/fit-tul tas-servizz pubbliku, fid-dawl tar-restrizzjonijiet baġitarji li jiffaċċja l-Istat u/jew tal-importanza li jinżammu relazzjonijiet soċjali tajba mal-uffiċjali li jkunu diġà qed jaħdmu? Ir-risposta għat-tieni domanda tkun differenti jekk l-Istat seta' jwettaq ekonomiji ekwivalenti billi jnaqqas ir-remunerazzjoni tal-għalliema kollha b'mod inqas drastiku milli jnaqqas biss ir-remunerazzjoni tal-għalliema rreklutati reċentement? Ir-risposti għat-tieni u t-tielet domanda jkunu differenti jekk id-deċiżjoni li ma tiġix emendata b'mod sfavorevoli t-tabella ta' salarji applikabbli għall-għalliema li qed jaħdmu diġà kienet ġiet adottata konformement għal ftehim kollettiv konkluż bejn il-gvern, bħala persuna li timpjega u s-sindakati li jirrappreżentaw l-uffiċjali, li fih il-gvern ikun impenja ruħu li ma jnaqqasx ulterjorment ir-remunerazzjoni tal-uffiċjali li diġà jkunu qed jaħdmu, li jkunu diġà ġarrbu tnaqqis fir-remunerazzjoni, fid-dawl tal-konsegwenzi f'termini ta' relazzjonijiet soċjali li jirriżultaw min-nuqqas ta' osservanza ta' dan il-ftehim kollettiv, inkunsiderazzjoni tal-fatt li t-tabella ta' salarji l-ġdida introdotta fl-2011 ma kinitx koperta bl-imsemmi ftehim kollettiv? Lingwa tal-kawża: il-Franċiż L-Artikolu 5(3) tar-Regolament (KE) Nru 261/2004 tal-Parlament Ewropew u tal-Kunsill tal-11 ta' Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta' kanċellazzjoni jew dewmien twil ta' titjiriet, u li li jħassar ir-Regolament (KEE) Nru 295/91, għandu jiġi interpretat fis-sens li avveniment bħal dak inkwistjoni fit-tilwima preżenti, jiġifieri t-tixrid ta' petrol fuq runway li wassal għall-għeluq ta' din ir-runway, għandu jitqies bħala avveniment inerenti għall-eżerċizzju normali tal-attività ta' trasportatur bl-ajru u, konsegwentement, ma jistax jiġi kkwalifikat bħala "ċirkustanza straordinarja" li tista' teżenta lit-trasportatur bl-ajru mill-obbligu tiegħu ta' kumpens lill-passiġġieri fil-każ ta' dewmien twil ta' titjira operata minn dan l-ajruplan? Jekk l-avveniment bħal dak inkwistjoni fit-tilwima preżenti, jiġifieri t-tixrid ta' petrol fuq runway li wassal għall-għeluq ta' din ir-runway, għandu jitqies bħala li jikkostitwixxi "ċirkustanza straordinarja", minn dan għandu jiġi dedott li għat-trasportatur bl-ajru dan jikkostitwixxi "ċirkustanza straordinarja" li ma setgħetx tiġi evitata anki li kieku kienu ttieħdu l-miżuri raġonevoli kollha? Lingwa tal-kawża: l-Ingliż Mingħajr preġudizzju għall-ewwel domanda, dewmien fl-ipproċessar ta' applikazzjoni għal viża skont dan l-Artikolu 5(2), jew b'mod iktar ġenerali fl-adozzjoni ta' deċiżjoni dwar tali applikazzjoni, minħabba li għandu jiġi żgurat b'mod partikolari permezz ta' verifiki tal-isfond li din l-applikazzjoni ma hijiex qarrieqa jew abbuż ta' dritt, inkluż li ż-żwieġ [ma huwiex] żwieġ ta' konvenjenza, huwa [iġġustifikat], kemm jekk skont l-Artikolu 35 tad-Direttiva 2004 kif ukoll jekk skont xi dispożizzjoni oħra, u b'hekk ma jiksirx l-Artikolu 5(2)? Mingħajr preġudizzju għall-ewwel domanda, dewmien fl-ipproċessar ta' applikazzjoni għal viża skont l-imsemmi Artikolu 5(2), jew fl-adozzjoni ta' deċiżjoni dwar tali applikazzjoni, minħabba li għandu jiġi żgurat li jsiru verifiki fil-fond tal-isfond u verifiki ta' sigurtà fuq persuni ġejjin minn ċerti pajjiżi terzi, minħabba tħassib speċifiku dwar is-sigurtà fil-każ ta' vjaġġaturi ġejjin minn dawn il-pajjiżi terzi, huwa ġġustifikat, kemm jekk skont l-Artikolu 27 jew l-Artikolu 35 tad-Direttiva 2004 kif ukoll jekk skont xi dispożizzjoni oħra, u b'hekk ma jiksirx l-Artikolu 5(2)? Mingħajr preġudizzju għall-ewwel domanda, dewmien fl-ipproċessar ta' applikazzjoni għal viża skont l-imsemmi Artikolu 5(2), jew fl-adozzjoni ta' deċiżjoni dwar tali applikazzjoni, li jirriżulta minn influss f'daqqa u mhux antiċipat ta' applikazzjoni bħal dawn minn ċerti pajjiżi terzi meqjusa li huma ta' tħassib ta' theddida reali għas-sigurtà, huwa ġġustifikat, u b'hekk ma jiksirx l-Artikolu 5(2)? Lingwa tal-kawża: il-Franċiż L-Artikolu 39 tat-Trattat tal-Unjoni Ewropea jipprekludi li s-sistema fiskali Belġjana, fl-Artikolu 155 taċ-CIR/92, irrispettivamet minn jekk iċ-Ċirkulari Nru Ci.RH.331/575.420 tat-12 ta' Marzu 2008 tiġix applikata jew le, ikollha bħala konsegwenza li l-pensjonijiet Lussemburgiżi tar-rikorrent, eżenti b'applikazzjoni tal-Artikolu 18 tal-Ftehim għall-evitar tat-tassazzjoni doppja bejn il-Belġju u l-Lussemburgu, jiġu inklużi fil-kalkolu tat-taxxa Belġjana, iservu bħala bażi għall-għoti ta' vantaġġi fiskali stabbiliti miċ-CIR/92 filwaqt li dawn ma għandhomx ikunu inklużi, minħabba l-eżenzjoni totali tagħhom mixtieqa mill-Ftehim għall-evitar tat-tassazzjoni doppja u li l-benefiċċji tagħhom, bħal dawk tal-eżenzjoni ta' porzjon mit-taxxa, ta' tfaddil fit-tul, ta' spejjeż imħallsa b'titoli ta' servizzi, bil-għan li jitnaqqas il-konsum tal-enerġija f'abitazzjoni, ta' sigurtà fl-abitazzjonijiet kontra s-serq jew in-nirien, u donazzjonajiet ta' karità mir-rikorrent, parzjament jintilfu, jitnaqqsu jew jingħataw f'livell inqas milli kieku r-rikorrenti kellhom it-tnejn li huma dħul mill-Belġju li, għal dak li jirrigwardah, huwa taxxabbli fil-Belġju u ma huwiex eżenti u jista', għaldaqstant, jassorbi l-vantaġġi fiskali kollha kemm huma? Lingwa tal-kawża: il-Franċiż Lingwa tal-kawża: l-Ingliż Talba bbażata fuq l-Artikolu 263 TFUE u intiża għall-annullament tad-deċiżjoni tal-EMA tal-15 ta' Diċembru 2015 li tirrifjuta li tivvalida l-applikazzjoni sottomessa minn Shire Pharmaceuticals Ireland sabiex tikseb id-denominazzjoni tal-Idursulfase-IT bħala prodott mediċinali orfni. Id-deċiżjoni tal-Aġenzija Ewropea għall-Mediċini (EMA) tal-15 ta' Diċembru 2015 li tirrifjuta li tivvalida l-applikazzjoni sottomessa minn Shire Pharmaceuticals Ireland sabiex tikseb id-denominazzjoni tal-Idursulfase-IT bħala prodott mediċinali orfni hija annullata. L-EMA hija kkundannata tbati l-ispejjeż rispettivi tagħha kif ukoll dawk sostnuti minn Shire Pharmaceuticals Ireland. Il-Kummissjoni Ewropea għandha tbati l-ispejjeż rispettivi tagħha. Lingwa tal-kawża: il-Grieg Talba bbażata fuq l-Artikolu 270 TFUE u intiża, minn naħa, għall-annullament tad-deċiżjoni ta' ħatra tas-Sinjura G fil-pożizzjoni ta' Segretarju Ġenerali fl-Uffiċċju tal-Ombudsman Ewropew, tad-deċiżjoni tal-Ombudsman tad-9 ta' Novembru 2015 li tiċħad ilmenti mressqa mir-rikorrent kontra l-imsemmija deċiżjoni kif ukoll tad-deċiżjoni tal-Ombudsman li ma jistiednux għal intervista, u, min-naħa l-oħra, il-kumpens għad-danni li r-rikorrent allegatament ġarrab b'konsegwenza ta' dawn id-deċiżjonijiet. Ir-rikors huwa miċħud. Costas Popotas u l-Ombudsman Ewropew huma kkundannati jbatu l-ispejjeż rispettivi tagħhom infushom. Lingwa tal-kawża: l-Ispanjol Rikors ippreżentat kontra d-deċiżjoni tal-Ħames Bord tal-Appell tal-EUIPO tat-28 ta' Lulju 2016 (Każ R 2099/2015-5), dwar proċedimenti ta' oppożizzjoni bejn Miguel Torres u Agricola J.M. Ir-rikors huwa miċħud. Agricola J.M., SL hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO, tat-13 ta' Frar 2017 (Każ R 1832/2016-2), dwar applikazzjoni għar-reġistrazzjoni tas-sinjal verbali MOBILE LIVING MADE EASY bħala trade mark tal-Unjoni Ewropea. Ir-rikors huwa miċħud. Dometic Sweden AB hija kkundannata għall-ispejjeż. Lingwa tal-kawża: il-Portugiż Rikors ippreżentat kontra d-deċiżjoni tat-Tieni Bord tal-Appell tal-EUIPO tas-26 ta' Frar 2016 (Każ R 621/2015-2), dwar proċedimenti ta' revoka bejn Duarte Pio De Bragança u Ordem de São Miguel da Ala. Ma għadx hemm lok li tingħata deċiżjoni dwar ir-rikors. Kull parti għandha tbati l-ispejjeż tagħha stess. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO tas-6 ta' Settembru 2016 (Każ R 2323/2015-4), dwar proċedimenti ta' oppożizzjoni bejn KiK Textilien und Non-Food u FF Group Romania. Ma għadx hemm lok li tingħata deċiżjoni dwar ir-rikors. L-Uffiċċju tal-Proprjetà Intellettwali tal-Unjoni Ewropea (EUIPO) huwa kkundannat ibati l-ispejjeż tiegħu kif ukoll dawk ta' KiK Textilien und Non-Food GmbH. FF Group Romania għandha tbati l-ispejjeż rispettivi tagħha. Lingwa tal-kawża: il-Pollakk Talba bbażata fuq l-Artikolu 263 TFUE u intiża għall-annullament tad-deċiżjoni tal-Kummissjoni C(2016) 6950 finali, tat-28 ta' Ottubru 2016, dwar ir-reviżjoni tal-kundizzjonijiet għal deroga tal-pajplajn OPAL, mogħtija skont id-Direttiva 2003/55/KE tal-Parlament Ewropew u tal-Kunsill tas-26 ta' Ġunju 2003 rigward regoli komuni għas-suq intern fil-gass naturali u li tħassar id-Direttiva 98/30/KE (ĠU Edizzjoni Speċjali bil-Malti, Kapitolu 12, Vol. 2, p. 230), mir-regoli dwar l-aċċess ta' terzi u l-leġiżlazzjoni tariffarja. Ir-rikors huwa miċħud bħala inammissibbli. Ma għadx hemmlok li tingħata deċiżjoni fuq it-talbiet għal intervent. Polskie Górnictwo Naftowe i Gazownictwo S.A. għandha tbati l-ispejeż tagħha kif ukoll dawk sostnuti mill-Kummissjoni Ewropea, inklużi l-ispejjeż marbuta mal-proċedura għal miżuri provviżorji. Ir-Repubblika Federal tal-Ġermanja għandha tbati l-ispejjeż tagħha marbuta mal-proċedura għal miżuri provviżorji. Polskie Górnictwo Naftowe i Gazownictwo, il-Kummissjoni, ir-Repubblika Federali tal-Ġermanja, il-Parlament Ewropew, il-Kunsill tal-Unjoni Ewropea, OPAL Gastransport GmbH & Co. KG u Gazprom Eksport LLC għandhom ibatu l-ispejjeż tagħhom marbuta mat-talbiet għal intervent. Lingwa tal-kawża: l-Ispanjol Talba bbażata fuq l-Artikoli 278 u 279 TFUE u sabiex il-Kummissjoni tiġi ordnata tagħti aċċess għad-dokumenti li jisabu fil-fajl dwar l-għajnuna mill-Istat SA.36387 (2013/C) (ex 2013/NN) (ex 2013/CP) mogħtija minn Spanja lil Valencia Club de Fútbol SAD, lil Hércules Club de Fútbol u lil Elche Club de Fútbol SAD, sa fejn jikkonċernaw lir-rikorrenti u huma fundamentali għad-difiża xierqa tal-interessi tagħha. It-talba għal proċeduri għal miżuri provviżorji hija miċħuda. L-ispejjeż huma rriżervati. Lingwa tal-kawża: il-Ġermaniż Ir-rikorrenti titlob li l-Qorti Ġenerali jogħġobha: tannulla d-deċiżjoni tal-konvenuta bir-referenza OF/2016/0720-EACEA UKOLD tal-21 ta' Diċembru 2017; tannulla d-deċiżjoni tal-konvenuta bir-referenza OF/2016/0720 tas-7 ta' Frar 2018; tissospendi l-eżekuzzjoni tad-deċiżjonijiet tal-konvenuta bir-referenza OF/2016/0720 tal-21 ta' Diċembru 2017 u tas-7 ta' Frar 2018 u n-nota ta' debitu tal-konvenuta Nru 3241802552 tat-13 ta' Frar 2018 sal-għeluq definittiv tal-proċedura ta' annullament kontra d-deċiżjonijiet ikkontestati permezz ta' dan ir-rikors; tikkundanna lill-konvenuta għall-ispejjeż. Insostenn tar-rikors tagħha, ir-rikorrenti tinvoka erba' motivi. L-ewwel motiv ibbażat fuq ksur tal-prinċipju ta' rispett tad-drittijiet tad-difiża. Ir-rikorrenti ssostni li ntlaħqet deċiżjoni finali prematura, minkejja li kien fattwalment stabbilit li, minkejja ebda nuqqas min-naħa tar-rikorrenti, kien oġġettivament impossibbli fid-data tad-deċiżjoni li jitressqu dokumenti li kienu jipprovaw applikazzjoni korretta tal-fondi. Minbarra dan, l-impossibbiltà oġġettiva u mingħajr nuqqas tal-provvista ta' informazzjoni u ta' dokumenti ta' sostenn hija biss ta' natura temporanja. It-tieni motiv ibbażat fuq applikazzjoni żbaljata tad-dritt Ewropew. Barra minn hekk, id-deċiżjoni ta' rkupru tikser l-Artikolu 5(4) TFUE kif ukoll l-Artikolu 135(4) tar-Regolament Finanzjarju u l-ftehim bejn il-partijiet, peress li ma jitwettqux ir-rekwżiti fattwali għall-irkupru. It-tielet motiv ibbażat fuq motivazzjoni insuffiċjenti tal-miżuri ta' rkupru Id-deċiżjonijiet ta' rkupru kienu biss sottomissjonijiet superfiċjali u ġenerali, mingħajr ma saru eżamijiet individwali u għalhekk il-kontenut tagħhom ma jistax jinftiehem. Ir-raba' motiv ibbażat fuq il-ksur tal-prinċipju ta' proporzjonalità Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tannulla d-Deċiżjoni tal-Kummissjoni C(2017) 7789 final tal-24 ta' Novembru 2017 dwar il-Mekkaniżmu ta' Kapaċità Irlandiż (SA.44464 (2017/N)) implementat mill-Irlanda; tannulla d-Deċiżjoni tal-Kummissjoni C(2017) 7794 final tal-24 ta' Novembru 2017 dwar il-Mekkaniżmu ta' Kapaċità tal-Irlanda ta' Fuq (SA.44465 (2017/N)) implementat mir-Renju Unit; u tikkundanna lill-Kummissjoni għall-ispejjeż. l-ewwel parti tirreferi għall-eżistenza ta' diffikultajiet serji attestati bit-tul u biċ-ċirkustanzi tal-proċedura; it-tieni parti tallega li l-Kummissjoni kellu jkollha dubji dwar il-konformità tal-mekkaniżmu ta' finanzjament taċ-CRM mat-TFUE; ir-raba' parti tal-motiv tar-rikorrenti jallega li l-Kummissjoni kellu jkollha dubji dwar l-evalwazzjoni tagħha taċ-CRM bħala konsegwenza tal-effetti tan-notifika mir-Renju Unit tal-ħruġ tiegħu mill-Unjoni Ewropea. Lingwa tar-rikors: il-Franċiż Ir-rikorrenti titlob li l-Qorti Ġenerali jogħġobha: taqta' u tiddeċiedi li dan ir-rikors huwa ammissibbli; tannulla t-trade mark tal-Unjoni Ewropea Nru 11 380 771 abbażi tal-Artikolu 59(1)(b) tar-Regolament dwar it-trade mark tal-Unjoni Ewropea; tikkundanna lill-EUIPO għall-ispejjeż. Ksur tal-Arikolu 59(1)(b) tar-Regolament Nru 2017/1001. Ir-rikorrenti titlob li l-Qorti Ġenerali jogħġobha: tannulla parzjalment id-deċiżjoni kkontestata; tikkundanna lill-EUIPO (u lill-intervenjenti, jekk hija tipparteċipa fil-proċeduri) għall-ispejjeż. Ksur tal-Artikolu 94(1) tar-Regolament Nru 2017/1001; Ksur tal-Artikolu 95(1) tar-Regolament Nru 2017/1001; Ksur tal-Artikolu 8(5) tar-Regolament Nru 2017/1001; Ksur tal-Artikolu 8(1)(b) tar-Regolament Nru 2017/1001, fir-rigward tal-prodotti kkontestati "preparazzjonijiet sabiex tfewwaħ l-arja" u "dentifriċi". Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tordna lill-konvenuti jħallsu lir-rikorrenti l-ammonti indikati fit-tabella mehmuża mar-rikors, miżjudin bl-interessi dekorsi sa mis-26 ta' Marzu 2013 sal-għoti tas-sentenza tal-Qorti Ġenerali, bħala riżarċiment għad-danni subiti minħabba d-deċiżjonijet tal-Eurogroupe marbuta mar-riżoluzzjoni ta' Cyprus Popular Bank Public Co. Ltd (Laïki Bank), ir-rikapitalizzazzjoni tal-Bank of Cyprus Public Company Limited (Bank of Cyprus) u l-bejgħ tal-attivi u tas-sussidjarji fil-Greċja tal-imsemmija banek, u/jew minħabba l-provvista ta' assistenza ta' likwidità ta' emerġenza lil Laïki Bank bil-kunsens tal-Bank Ċentrali Ewropew u t-trasferiment sussegwenti ta' tali passiv lill-Bank Of Cyprus fuq l-istruzzjoni tal-Bank Ċentrali Ewropew; jew, sussidjarjament, tikkonstata li l-konvenuti sostnew responsabbiltà mhux kuntrattwali u tiddetermina l-proċedura li għandha tiġi segwita sabiex jiġi stabbilit it-telf riparabbli effettivament subit mir-rikorrenti; u, fi kwalunkwe każ, tikkundanna lill-konvenuti għall-ispejjeż. Insostenn tar-rikors tagħhom, ir-rikorrenti jinvokaw żewġ motivi. L-ewwel motiv huwa bbażat fuq ksur tal-prinċipju fundamentali ta' ugwaljanza fit-trattament u ta' nondiskriminazzjoni: kienet teżisti diskriminazzjoni illegali bejn il-kredituri ta' Laïki Bank u/jew il-kredituri ta' Bank Of Cyprus naxxenti minn miżuri adottati mill-istituzzjonijiet tal-Unjoni Ewropea; il-ksur allegat kien suffiċjentement serju safejn l-istituzzjonijiet tal-Unjoni Ewropea b'mod manifest u serju kisru l-limiti tas-setgħa diskrezzjonali tagħhom; u teżisti rabta kawżali bejn il-ksur u d-danni subiti mir-rikorrenti. It-tieni motiv huwa bbażat fuq ksur tal-prinċipju fundamentali ta' protezzjoni tad-drittijiet tal-proprjetà: id-depożitanti rikorrenti ġew żvestiti mid-drittijiet tagħhom ta' proprjetà minħabba miżuri adottati mill-istituzzjonijiet tal-Unjoni Ewropea; id-depożitanti rikorrenti ma rċevew l-ebda kumpens xieraq għad-danni subiti bi ksur tal-prinċipju fundamentali ta' protezzjoni tad-drittijiet tal-proprjetà; il-ksur allegat kien suffiċjentement serju safejn l-istituzzjonijiet tal-Unjoni Ewropea b'mod manifest u serju kisru l-limiti tas-setgħa diskrezzjonali tagħhom; u teżisti rabta kawżali bejn il-ksur u d-danni subiti mir-rikorrenti. Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tannulla d-deċiżjoni adottata mill-Kummissjoni fl-20 ta' Novembru 2017 li tiċħad l-ilment tagħha relatat ma' talba għal kumpens għad-dannu sostnut minnha; tingħata kumpens għad-dannu morali sostnut minħabba nuqqas tal-konvenuta, evalwat għas-somma ta' EUR 10 000 u; tikkundanna lill-konvenuta għall-ispejjeż. Insostenn tar-rikors tagħha, ir-rikorrenti tinvoka żewġ motivi. L-ewwel motiv ibbażat fuq ksur mill-konvenuta tal-prinċipju ta' amministrazzjoni tajba u tal-Artikolu 41 tal-Karta dwar il-prinċipju tat-terminu raġonevoli. It-tieni motiv ibbażat fuq l-osservanza mir-rikorrenti tal-prinċipju tat-terminu raġonevoli fil-preżentata tat-talba għal assistenza tagħha. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tordna lill-konvenuti jħallsu lir-rikorrenti l-ammonti msemmija fl-iskeda annessa mar-rikors flimkien mal-interessi mis-26 ta' Marzu 2013 sas-sentenza tal-Qorti tal-Ġustizzja, bħala kumpens għad-dannu subit b'riżultat tad-deċiżjonijiet tal-Grupp tal-Euro fir-rigward tar-riżoluzzjoni ta' Cyprus Popular Bank Public Co Ltd (iktar 'il quddiem "Laiki Bank"), tal-bail-in ta' Bank of Cyprus Public Company Limited (iktar 'il quddiem "Bank of Cyprus") u tal-bejgħ tal-assi u tan-negozju tal-banek imsemmija fil-Greċja, u/jew bħala riżultat tal-provvista ta' għajnuna fil-forma ta' likwidità ta' emerġenza lil Laiki Bank bil-kunsens tal-Bank Ċentrali Ewropew u tat-trasferiment sussegwenti taħt id-direzzjoni tal-Bank Ċentrali Ewropew tar-responsabbiltà rilevanti lil Bank of Cyprus; tiddikjara li l-konvenuti għandhom responsabbiltà mhux kuntrattwali u tiddetermina l-proċedura li għandha tiġi segwita bil-għan li jiġi stabbilit it-telf effettivament rekuperabbli tar-rikorrenti; u f'kull każ: tordna lill-konvenuti jħallsu lir-rikorrenti l-ispejjeż tar-rikors. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tordna lill-konvenut jipproduċi, skont l-Artikolu 89 tar-Regoli tal-Proċedura tal-Qorti Ġenerali, ir-reġistrazzjoni tas-sessjoni plenarja inkwistjoni; tiddikjara lil dan ir-rikors għad-danni ammissibbli u fondat u, għalhekk, tordna lill-konvenut jikkumpensa lil VL għad-danni materjali u morali li jirriżultaw mill-imġiba illegali u negliġenti tal-konvenut; tordna lill-konvenut jikkumpensa lil VM, VN u VO għad-danni materjali u morali li jirriżultaw mill-imġiba illegali u negliġenti tal-konvenut; tisma' l-kawża bil-magħluq skont l-Artikolu 31 tal-Istatut tal-Qorti tal-Ġustizzja tal-Unjoni Ewropea u skont l-Artikolu 109 tar-Regoli tal-Proċedura tal-Qorti Ġenerali, f'każ li l-Qorti Ġenerali tqis li seduta hija meħtieġa f'din il-kawża; u tikkundanna lill-konvenut għall-ispejjeż kollha relatati mal-proċeduri preżenti. Insostenn tar-rikors tagħhom, ir-rikorrenti jsostnu li: il-konvenut kiser l-Artikoli 31 u 35 tal-Karta tad-Drittijiet Fundamentali tal-Unjoni Ewropea u, b'mod iktar ġenerali, id-dmir ġenerali ta' diliġenza sa fejn naqas milli jiżgura li VL jibbenefika minn kundizzjonijiet tax-xogħol ġusti u xierqa u minn kura medika xierqa u minn assistenza; minħabba l-imġiba illegali tal-konvenut, VL sostna dannu materjali li jikkonsisti fi tnaqqis sinjifikattiv mid-dħul professjonali (attwali u futur) tiegħu kif ukoll dannu morali li jirriżulta mid-deterjorament irreversibbli u sever tal-kundizzjoni fiżika u mentali tiegħu, it-telf tal-karriera politika u akkademika tiegħu u d-deterjorament sinjifikattiv ħafna tal-ħajja soċjali u personali tiegħu; minħabba l-imġiba illegali tal-konvenut, VM sostna dannu materjali li jikkonsisti f'telf mid-dħul; u minħabba l-imġiba illegali tal-konvenut, VM, VN u VO sostnew dannu materjali li jikkonsisti fil-ħlas ta' diversi miżati amministrattivi u legali u ta' spejjeż ta' infermiera kull xahar u dannu morali. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tiddikjara dan l-appell ammissibbli u fondat; tannulla d-deċiżjoni tal-konvenut tat-12 ta' Mejju 2017 li tiċħad t-talba tar-rikorrent sabiex il-kuntratt ta' impjieg tiegħu jiġi mġedded għal żmien indeterminat; tannulla d-deċiżjoni tal-konvenut tal-1 ta' Diċembru 2017 li tiċħad l-ilment li r-rikorrent ressq fid-9 ta' Awwissu 2017 kontra d-deċiżjoni tat-12 ta' Mejju 2017; tordna li r-rikorrent jitħallas kumpens għad-danni materjali li huwa sofra; u tordna li r-rikorrent jiġi rrimborsat l-ispejjeż kollha li huwa sostna b'rabta ma dan ir-rikors. Insostenn tar-rikors tiegħu ir-rikorrent jinvoka s-segwenti motivi: id-deċiżjoni tal-konvenut li l-kuntratt ta' impjieg tiegħu ma jiġix imġedded ġiet adottata bi ksur tad-dritt għal smigħ, tad-dmir ta' premura, tal-obbligu ta' motivazzjoni, bi ksur tad-dmir li jinstema' s-superjur ġerarkiku dirett; hija vvizzjata minn żball manifest ta' evalwazzjoni u minn użu ħażin ta' poter. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tordna lill-konvenuti jħallsu lir-rikorrenti l-ammonti msemmija fl-iskeda annessa mar-rikors flimkien mal-interessi mis-26 ta' Marzu 2013 sas-sentenza tal-Qorti tal-Ġustizzja, bħala kumpens għad-dannu subit b'riżultat tad-deċiżjonijiet tal-Grupp tal-Euro fir-rigward tar-riżoluzzjoni ta' Cyprus Popular Bank Public Co Ltd (iktar 'il quddiem "Laiki Bank"), tal-bail-in ta' Bank of Cyprus Public Company Limited (iktar 'il quddiem "Bank of Cyprus") u tal-bejgħ tal-assi u tan-negozju tal-banek imsemmija fil-Greċja, u/jew bħala riżultat tal-provvista ta' għajnuna fil-forma ta' likwidità ta' emerġenza lil Laiki Bank bil-kunsens tal-Bank Ċentrali Ewropew u tat-trasferiment sussegwenti taħt id-direzzjoni tal-Bank Ċentrali Ewropew tar-responsabbiltà rilevanti lil Bank of Cyprus; tiddikjara li l-konvenuti għandhom responsabbiltà mhux kuntrattwali u tiddetermina l-proċedura li għandha tiġi segwita bil-għan li jiġi stabbilit it-telf effettivament rekuperabbli tar-rikorrenti; u f'kull każ: tordna lill-konvenuti jħallsu lir-rikorrenti l-ispejjeż tar-rikors. Lingwa tal-kawża: it-Taljan Ir-rikorrenti jitolbu li l-Qorti Ġenerali jogħġobha: tiddikjara li l-Kummissjoni Ewropea naqset milli twettaq l-obbligi tagħha skont ir-Regolament Nru 999/2001, skont ir-Regolament Nru 178/2002 u skont ir-Regolament Nru 1069/2009 kif ukoll ma osservatx il-prinċipji ġenerali ta' nondiskriminazzjoni u ta' proporzjonalità, billi naqset milli tressaq għall-vot tal-kumitat regolatorju, skont il-proċedura prevista mill-Artikolu 5a tad-Deċiżjoni 1999/468/KE, abbozz ta' miżuri intiż li jeżamina mill-ġdid il-projbizzjoni ta' esportazzjoni tal-fertilizzanti organiċi u sustanzi li jtejbu l-ħamrija li fihom proteini pproċessati tal-annimali li joriġinaw mir-ruminanti attwalment previst fil-punt 2 tal-Anness IV Kapitolu V, tar-Regolament Nru 999/2001; tikkundanna lill-konvenuta għall-ispejjeż. Ir-rikorrenti jiddikjaraw li anki jekk mill-1 ta' Lulju 2017 il-Kummissjoni awtorizzat mill-ġdid l-esportazzjoni ta' proteini pproċessati tal-annimali (PAP) li joriġinaw mir-ruminanti fid-dawl tat-titjieb radikali fis-sitwazzjoni epidjemoloġika tal-BSE (Bovine Spongiform Encephalophaty) fl-Unjoni Ewropea, l-esportazzjoni tal-fertilizzanti organiċi u tas-sustanzi li jtejbu l-ħamrija (OFSI) li fihom l-istess PAP li ġejjin mir-ruminanti hija inspjegabbilment projbita mill-punt 2 tal-Anness IV, Kapitolu V, Taqsima E tar-Regolament Nru 999/2001. Din il-projbizzjoni tkompli tapplika anki jekk issa kważi l-Istati Membri kollha kisbu l-klassifika ta' pajjiż b'riskju ta' BSE traskurabbli u minkejja l-istandard internazzjonali stabbilit mill-OIE (Office international des épizooties) ma jipprevedix projbizzjoni simili għall-OFSI li joriġinaw minn pajjiżi li jibbenefikaw minn din il-klassifikazjzoni. Barra minn hekk, dejjem skont ir-rikorrenti, filwaqt li l-Unjoni tipprojbixxi l-esportazjzoni tal-OFSI (li jkun fihom PAP tar-ruminanti) anki jekk ikunu ġejjin minn Stati Membri b'riskju traskurabbli meta mqabbla mal-istandard internazzjonali stabbilit mill-OIE, hija tawtorizza l-kummerċjalizzazzjoni ta' dawn l-istess prodotti fit-territorju tagħha. Mhux hekk biss: hija tippermetti wkoll l-importazzjoni minn pajjiżi terzi, inklużi pajjiżi, inklużi pajjiżi b'riskju ta' BSE ikkontrollat jew mhux determinat, ta' PAP, anki ġejjin mir-ruminanti, u ta' prodotti li fihom minn dawn, bħal ma huma l-OFSI. Id-danni subiti mill-operaturi tal-Unjoni minħabba din il-projbizzjoni ta' esportazzjoni ta' OFSI li fihom PAP li ġejjin mir-ruminanti huma kbar. Insostenn tar-rikors tagħhom, ir-rikorrenti jsostnu li d-dritt tal-Unjoni jimponi fuq il-Kummissjoni l-obbligu li taġixxi sabiex tirrimedja dini s-sitwazzjoni. B'mod konkret, ir-rikorrenti jsostnu li: Il-ksur tal-obbligu ta' azzjoni impost fuq il-Kummissjoni skont il-prinċipji ta' nondiskriminazzjoni u ta' proporzjonalità, skont l-Artikolu 7(2) tar-Regolament (KE) Nru 178/2002, kif ukoll skont l-Artikoli 23 u 24 tar-Regolament (KE) Nru 999/2001. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż, inklużi dawk sostnuti quddiem il-Bord tal-Appell. Ksur tal-Artikolu 4 moqri flimkien mal-Artikolu 7(1)(a) tar-Regolament 2017/1001. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikoli 8(1)(b) u 46 tar-Regolament Nru 2017/1001. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tordna lill-konvenuti jħallsu lir-rikorrenti l-ammonti msemmija fl-iskeda annessa mar-rikors flimkien mal-interess mis-26 ta' Marzu 2013 sas-sentenza tal-Qorti tal-Ġustizzja, bħala kumpens għad-dannu subit b'riżultat tad-deċiżjonijiet tal-Grupp tal-Euro fir-rigward tar-riżoluzzjoni ta' Cyprus Popular Bank Public Co Ltd (iktar 'il quddiem "Laiki Bank"), tal-bail-in ta' Bank of Cyprus Public Company Limited (iktar 'il quddiem "Bank of Cyprus") u tal-bejgħ tal-assi u tan-negozju tal-banek imsemmija fil-Greċja, u/jew bħala riżultat tal-provvista ta' għajnuna fil-forma ta' likwidità ta' emerġenza lil Laiki Bank bil-kunsens tal-Bank Ċentrali Ewropew u tat-trasferiment sussegwenti taħt id-direzzjoni tal-Bank Ċentrali Ewropew tar-responsabbiltà rilevanti lil Bank of Cyprus; tiddikjara li l-konvenuti għandhom responsabbiltà mhux kuntrattwali u tiddetermina l-proċedura li għandha tiġi segwita bil-għan li jiġi stabbilit it-telf effettivament rekuperabbli tar-rikorrenti; u f'kull każ: tordna lill-konvenuti jħallsu lir-rikorrenti l-ispejjeż tar-rikors. Lingwa tal-kawża: it-Taljan Ir-rikorrenti jitolbu li l-Qorti Ġenerali jogħġobha: tiddikjara li l-Kummissjoni Ewropea naqset mill-obbligi imposti fuqha mir-Regolament Nru 1069/2009, mir-Regolament Nru 178/2001 u mir-Regolament Nru 999/2001, kif ukoll mill-prinċipji ġenerali ta' nondiskriminazzjoni u ta' proporzjonalità billi naqset milli tqiegħed għall-vot tal-Kumitat Regolatorju, skont il-proċedura msemmija fl-Artikolu 5a tad-Deċiżjoni 1999/648/KE, abbozz ta' miżuri intiż sabiex tiġi eżaminata mill-ġdid il-projbizzjoni ta' esportazzjoni ta' fertilizzanti organiċi u prodotti li jtejbu l-ħamrija idderivati minn materjal tal-Kategorija 2 attwalment stabbilit mill-Artikolu 43(3) tar-Regolament Nru 1069/2009; tikkundanna lill-konvenuta għall-ispejjeż. Skont ir-rikorrenti, filwaqt li timponi projbizzjoni assoluta ta' esportazzjoni fir-rigward tal-fertilizzanti organiċi u prodotti li jtejbu l-ħamrija kkonċernati, l-Unjoni tawtorizza l-importazzjoni minn pajjiżi terzi, inkluż minn pajjiżi b'riskju kkontrollat jew indeterminat, mhux biss ta' prodotti tal-ikel u għalf li setgħu inkisbu bl-użu ta' fertilizzanti organiċi u prodotti li jtejbu l-ħamrija li joriġinaw minn pajjiżi terzi li ma jippreżentawx neċessarjament l-istess livell ta' sigurtà ggarantit mill-fertilizzanti organiċi u prodotti li jtejbu l-ħamrija prodotti fl-Unjoni, iżda wkoll l-importazzjoni ta' annimali ħajjin u laħam frisk tal-annimali (ħnieżer u tjur) le setgħu intemgħu direttament bi tqiq idderivat ukoll minn materjal ta' annimali li jixtarru. Id-danni li l-operaturi tal-Unjoni jġarrbu minħabba l-projbizzjoni ta' esportazzjoni ta' fertilizzanti organiċi u prodotti li jtejbu l-ħamrija dderivati minn prodotti sekondarji tal-Katergorija 2 jidhru li huma kunsiderevoli. Il-motivi u l-argumenti prinċipali huma simili għal dawk invokati fil-Kawża T-189/18, Lipitalia 2000 u Assograssi vs Il-Kummissjoni. Qed jiġi invokat b'mod partikolari l-ksur tal-Artikoli 43(3) u 52(4) tar-Regolament Nru 1069/2009. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tiddikjara dan ir-rikors ammissibbli u fondat; konsegwentement: tannulla d-deċiżjoni tat-18 ta' Jannar 2018 bit-titolu "Deċiżjoni tas-Segretarju Ġenerali b'applikazzjoni tal-Artikolu 4 tal-modalitajiet ta' implementazzjoni tar-Regolament (KE) Nru 1049/2001" għal ksur tal-Artikoli 4, 6 u 9 tar-Regolament Nru 1049/2001, kif ukoll tal-Artikolu 47 tal-Karta, tal-Artikolu 6 tal-Konvenzjoni Ewropea tad-Drittijiet tal-Bniedem u tal-prinċipju ġenerali ta' opportunitajiet ugwali għall-partijiet u tal-obbligu ta' motivazzjoni; fi kwalunwe każ: tikkundanna lill-konvenuta għall-ispejjeż kollha; tirriżerva lir-rikorrent kull dritt, intitolament, motiv u azzjoni oħra. Insostenn tar-rikors, ir-rikorrent jinvoka erba' motivi. L-ewwel motiv ibbażat fuq il-ksur tal-Artikoli 4 u 9 tar-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. It-tieni motiv ibbażat fuq il-ksur tal-Artikolu 6 tar-Regolament Nru 1049/2001. It-tielet motiv ibbażat fuq il-ksur tal-prinċipju ġenerali ta' opportunitajiet ugwali għall-partijiet kif ukoll tal-Artikolu 47 tal-Karta tad-Drittijiet Fundamentali tal-Unjoni Ewropea u tal-Artikolu 6 tal-Konvenzjoni Ewropea tad-Drittijiet tal-Bniedem. Ir-raba' motiv ibbażat fuq il-ksur tal-Artikolu 4(6) tar-Regolament Nru 1049/2001, tal-prinċipju ta' proporzjonalità u tal-obbligu ta' motivazzjoni. Lingwa tar-rikors: il-Ġermaniż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata u tiċħad it-talba għal dikjarazzjoni ta' invalidità tad-disinn Komunitarju kkontestat Nru 1230593-0001. Ksur tal-Artikolu 5 tar-Regolament Nru 6/2002; Ksur tal-Artikolu 6 tar-Regolament Nru 6/2002. Lingwa tar-rikors: il-Ġermaniż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata u tiċħad it-talba għal dikjarazzjoni ta' invalidità tad-disinn Komunitarju kkontestat Nru 198387-0001. Ksur tal-Artikolu 5 tar-Regolament Nru 6/2002; Ksur tal-Artikolu 6 tar-Regolament Nru 6/2002. Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tordna li għandha tiġi aċċettata l-applikazzjoni għat-trade mark tal-Unjoni Ewropea Nru 16 053 068 għal oġġetti u servizzi fil-klassijiet 7, 11, 21, 37 u 40; tikkundanna lill-EUIPO kemm għall-ispejjeż tagħha kif ukoll għal dawk ta' BRITA GmbH. Ksur tal-Artikolu 7(1)(b) tar-Regolament Nru 2017/1001; Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tannulla d-deċiżjoni tad-Diviżjoni tal-Kanċellazzjoni tal-4 ta' April 2017 bin-numru tal-kanċellazzjoni 13433 C; tiċħad it-talba għal dikjarazzjoni ta' invalidità tat-trade mark tal-Unjoni bin-numru ta' reġistrazzjoni 13 907 027 "ALIANÇA VINHOS DE PORTUGAL (fig.)"; iżomm fis-seħħ it-trade mark tal-Unjoni bin-numru ta' reġistrazzjoni 13 907 027 "ALIANÇA VINHOS DE PORTUGAL (fig.)" għall-oġġetti kollha koperti minnha; tikkundanna lill-EUIPO u lil Lidl Stiftung & Co. KG kemm għall-ispejjeż tagħhom kif ukoll għal dawk tal-appellant. Ksur tal-Artikoli 8(1)(b) u 60(1)(a) tar-Regolament Nru 2017/1001. Lingwa tal-kawża: il-Ġermaniż Il-President tar-Raba' Awla ordna t-tħassir tal-kawża.
Extracted from C_166_2018.html